Стивен Спилберг 1946 йылдың 18 декабрендә АҠШ-тың Огайо штатының көньяҡ-көнбайыш өлөшөндә урынлашҡан Цинциннати ҡалаһында йәһүд ғаиләһендә тыуған. Атаһы — инженер Арнольд Спилберг, әсәһе — пианистка Леи Адлер (ҡыҙ сағ. Познер). Финикс ҡалаһына күскәс, малай һабаҡҡа төшә. Стивен йыш ҡына өйҙә телевизор ҡарап ултыра. Атаһы портатив 8 мм-лы кинокамера бүләк иткәс, Стивен шул тиклем киноға төшөрөү менән мауығып китә, хатта «кинокамера-кеше» тигән ҡушамат тағалар. 1960 йылда уҡ әле, 40 минутлыҡ фильм менән конкурста ҡатнашып, еңеп сыға. Шунан космостағы зоопарк тураһындағы ике сәғәтлек фильм төшөрөп, урындағы кинотеатрҙа күрҙәтә. (24 март, 1963 й)